# **DECIZIA ETAPEI DE ÎNCADRARE**

## Nr…. din 13.05.2019.

## 

Ca urmare a solicitării de emitere a acordului de mediu adresate de **PSIHOPRAXIS CONS S.R.L.**, cu sediul în mun. Miercurea-Ciuc, str. Tudor Vladimirescu nr.16, jud. Harghita, înregistrată la APM Harghita cu nr.9224/27.12.2018,completată la nr.902/31.01.2019,3745/09.04.2019, nr.4069/17.04.2019, în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Harghita decide,** ca urmare a consultărilor desfăşurate în cadrul şedinţei Comisiei de analiză tehnică din data de **06.05.2019**, că proiectul **„Reabilitare clădire administrativă C1 şi schimbare de destinaţie în cabinete medicale”** propus a fi amplasat în jud. Harghita, mun. Miercurea-Ciuc, str. Harghita nr.15

- nu se supune evaluării impactului asupra mediului**.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 10 lit. b);

b) Justificarea potrivit criteriilor prevăzute în anexa nr. 3;

**1. Caracteristicile proiectului**

***a) dimensiunea și concepția întregului proiect:***

Incinta cu suprafaţa de 10.000 mp este amplasată în jud. Harghita, municipiul Miercurea-Ciuc.Clădirea care este obiectul prezentului proiect se întinde pe subsol parțial, parter, şi 2 etaje (Sparț.+P+2E) şi va avea suprafaţa construită: Ac = 774,33 mp.

În urma lucrărilor de amenajare exterioară vor fi amenajate următoarele suprafețe din totalul de 10000 mp:

- clădiri: 1520 mp;

- zonă verde: 4623 mp;

- parcaje: 84 bucăți (1222 mp);

- alei carosabile: 1339 mp;

- alei pietonale: 1295 mp;

Din punct de vedere funcţional se intervine astfel:

Parterul:

- în aripa alcătuită de clădirea veche: trei saloane pentru examinări îndelungate cu grup sanitar propriu, un cabinet medical și un depozit aferent, toate accesibile dintr-un hol cu acces propriu din afara clădirii și prin ușa cu card dinspre recepție;

- în zona centrală a clădirii va fi o recepție flancată de casa scării și grup sanitar pentru personal și grup sanitar pentru public, cameră de examinare E.E.G., secția de urologie cu cabinet medical, sală de tratament, sală de odihnă și grup sanitar aferent, respectiv două laboratoare și o cameră de recoltare;

- aripa nord-vestică va conține camerele de examinare C.T., R.X., R.M.N. ȘI E.C.O., cu încăperile auxiliare necesare aferente (C.T.: cameră comandă C.T., dezbrăcare și grup sanitar pacienți; R.X.: cameră comandă R.X. și cameră medic; R.M.N.: cabină expunere, spațiu tehnic și cameră examinare). Accesul în această zonă va fi dinspre recepție, cel mai apropiat acces din afara clădirii fiind cea principală stradală.

- va fi înzidit actualul culoar de trecere care desparte la parter aripa sud-estică de restul clădirii. În spațiile rezultate și cele existente deasupra subsolului va fi amenajat un grup sanitar pentru personal și două cabinete medicale de familie, fiecare cu sală de așteptare, grup sanitar și spațiu de depozitare în subsol propriu, respectiv o sală de tratament.

Acest nivel va fi accesibil prin 6 căi de acces: 2 intrări dinspre stradă, 4 din curte, dintre care două accese vor fi servite și de rampă pentru persoanele cu handicap motoric.

Etaj1: Birourile de la etaj 1 vor fi amenajate în următorul fel: cabinet medical de pediatrie (cu sală de tratamente aferentă, sală de așteptare și grup sanitar pentru pacienți), de psihologie, de O.R.L., de medicină internă, de examinare DEXA și E.C.O., de oftalmologie, ortopedie-chirurgie generală și de fizioterapietre, cu săli de tratament aferente. În zona sud estică a clădirii lângă casa scării vor fi amplasate cabinetul de kinetoterapie, o sală de tratament cu grup sanitar și sală de așteptare, și sala de masaj medical cu o sală de așteptare și un depozit.

Grupul sanitar vechi va fi renovat și despărțit în grupuri sanitare pe sexe pentru pacienți și public și grup sanitar separat pentru personal. Această despărțire este posibilă fără recompartimentare prin alcătuirea curentă a încăperilor.

Acest etaj va fi accesibil prin cele două scări și prin lift.

Etaj2: Funcțiunile de birou nu vor fi schimbate la acest etaj, încăperile existente vor fi renovate și după caz despărțite în mai multe încăperi, și anume: birou marketing, birou administrativ, birou director resurse umane, sală de conferințe, birou director general, arhivă, spațiu tehnic, oficiu, vestiare pe sexe pentru personal.

Grupul sanitar existent va fi numai renovat și nu va fi schimbat din punct de vedere funcțional. Vor fi realizate alte două grupuri sanitare, una între ax 12 și 13, alta în sala de conferințe.

Acest etaj va fi accesibil prin cele două scări și prin lift, dar accesul va fi permis numai personalului clinicii. Din spațiul tehnic din capătul sud-estic al clădirii printr-un chepeng rezistent la foc se poate accesa podul.

Serviciul medical se va compune din un total de 13 cabinete medicale de examinare de următoarele specialități: E.E.G., C.T., R.X., R.M.N., E.C.O., DEXA, urologie, pediatrie, psihologie, O.R.L., medicină internă, oftalmologie, ortopedie și chirurgie generală, 2 laboratoare cu o cameră de recoltare, 2 saloane pentru pacienți în caz de examinări îndelungate; 3 cabinete de tratament: fizioterapie, masaj medical și kinetoterapie; 2 cabinete închiriate pentru medici de familie.

Vor fi amenajate zone verzi, parcări și suprafețe carosabile și alei pietonale în curtea clădirii conform planului de situație. Suprafața carosabilă și aleile pietonale vor fi asfaltate, parcajele vor fi finisate cu pișcoturi prefabricate

**Utilităţi:**

Alimentarea cu apă a obiectivului se realizează din sistemul de alimentare cu apă a municipiului Miercurea-Ciuc

Apele uzate menajere vor fi colectate şi evacuate în reţeaua de canalizare menajeră a municipiului Miercurea-Ciuc.

Apele meteorice colectate de pe acoperiș se colectează cu jgheaburi metalice și se refulează în rețeaua de ape pluviale disponibil în zonă.

Apele pluviale colectate din parcare vor fi epurate cu ajutorul unui separator de hidrocarburi înainte de deversare în rețeaua de apă pluvială a municipiului Miercurea-Ciuc

Instalații de încălzire și ventilare

Pentru asigurarea aerului proaspăt s-a prevăzut o centrală de ventilare, echipat cu recuperator de căldură în contracurent.

Încălzirea va fi realizată cu corpuri statice electrice.

* **Organizarea de șantier va fi desfășurată integral în interiorul amplasamentului.**

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* nu este cazul, deoarece clădirea în cauză este o construcție existentă și în prezent terenul este parțial acoperit cu moloz, prin execuția investiției se va realiza renovarea clădirii și prin executarea lucrărilor exterioare transformarea terenului în zone verzi și parcări cu alei carosabile și pietonale

***d) producţia de deşeuri:***

* în timpul realizării proiectului: sticlă plană din geamuri 248 mp (cod deșeu 17 02 02), elemente metalice din tâmplărie metalică 2 tone (cod deșeu 17 04 05), ambalaje materiale de construcții și dotări: 2 tone hârtie și carton (cod deșeu 15 01 01) și 1 tone ambajaje din plastic (cod deșeu 15 01 02). Fiind vorba de reparații la clădire existentă nu se crează alte deșeuri, se crează numai moloz, ce va fi folosit ca umplutură pentru amenajări exterioare
* în timpul exploatării: deşeurile menajere municipale generate de un număr maxim de 29 angajați și maxim 70 de pacienți în total în întreaga clădire va fi preluat de operatorul de salubrizare pe bază de contract iar deșeurile rezultate din activități medicale (cod deșeu 18 01 03\*, deşeuri a căror colectare şi eliminare fac obiectul unor măsuri speciale privind prevenirea infecţiilor) vor fi colectate în 48 ore de firma specializată I.I. Ioni Gyula, iar eliminarea finală se face la SC Escoborn SRL Ploiești;

***e) poluarea și alte efecte nocive***:

***1.emisii în aer****- în faza de construire-principale operaţii executate generatoare de praf sunt: : excavare - încărcare materiale în auto - descărcarea materialelor din care rezultă pulberi -în timpul exploatării – nu este cazul*

***2. emisii în apă:****-în faza de construire -. Se pot produce pierderi accidentale de materiale, combustibili, uleiuri din maşinile şi utilajele de construire. Manevrarea defectuoasă a autovehiculelor care transportă diverse tipuri de materiale sau a utilajelor în apropierea căminelor de apă pluvială pot conduce la producerea unor deversări accidentale în acestea.* **La executia lucrării se vor evita scurgerile de produse petroliere din masinile si utilajele specifice santierului. În cazul producerii unor incidente de acest fel, se vor utiliza substanţe neutralizante;**

* *-în timpul exploatării-*produse petroliere din autovehiculele din parcare, evacuate prin canalizarea pluvială în rețeaua de canalizare pluvială a municipiului, respectiv apă uzată din canalizarea menajeră evacuată prin rețeaua existentă în canalizarea menajară a municipiului**;**

Apele pluviale colectate din parcare vor fi epurate cu ajutorul unui separator de hidrocarburi înainte de deversare în rețeaua de apă pluvială a municipiului Miercurea-Ciuc

***3.emisii în sol****:- în faza de construire sursă de poluare a solului pot rezulta**din circulația utilajelor grele și a mijloacelor de transport, organizările de șantier, defecțiuni tehnice ale utilajelor, scurgeri de combustibil.*

*-în timpul exploatării :-Nu este cazul, având în vedere că parcarea va avea o platformă impermeabilizată dotată cu separator de hidrocarburi*

***4.zgomot****:-**în faza de construire -sursa principală de zgomot şi vibraţii este reprezentată de circulaţia mijloacelor de transpor şi a utilajelor de construcţie.*

*-în faza de exploatare-sursa principală de zgomot este reprezentată de centrala de încălzire şi ventilaţie. În cazul depăşirii nivelului de zgomot prevăzut prin STAS 10009/2017 se vor monta panouri fonoabsorbante.*

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

1. **Amplasarea proiectului**

**a) utilizarea actuală și aprobată a terenului:** : teren în intravilanul mun. Miercurea-Ciuc în zona de activităţi economice cu caracter terţial *conform Certificatului de urbanism nr. 596/09.10.2018 emis de Municipiul Miercurea-Ciuc.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: amplasamentul proiectului se situează la o distanţă de cc 0,77 km faţă de limita sitului Natura 2000 ROSPA 0034-Depresiunea şi Munţii Ciucului*.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, intravilanul municipiului Miercurea-Ciuc*

*- numărul persoanelor afectate: prin realizarea proiectului nu vor fi persoane afectate negativ.*

b) natura impactului: *impact pozitiv minor*.

c) natura transfrontieră a impactului: *nu este cazul.*

d) intensitatea și complexitatea impactului: *-mică*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

g) cumularea impactului cu impactul altor proiecte existente și/sau aprobate: *nu este cazul*.

h) posibilitatea de reducere efectivă a impactului: *prin refacerea amplasamentelor afectate temporar*

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**Condiţiile de realizare a proiectului:**

a.Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor de construire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

- distrugerea sau degradarea, prin orice mijloace, a vegetaţiei ierboase sau lemnoase;

c. Refacerea mediului şi readucerea în starea iniţială a suprafeţelor afectate temporar prin realizarea proiectului.

d. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018. privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

ing. Domokos László József

**ŞEF SERV. A.A.A., ŞEF SERV. C.F.M.,**

ing. Both Enikő ing. Szabó Szilárd

**Întocmit Întocmit**

Ing. BOTH Enikő Tőke Laura